**Valsts līderu attīstības programma**

2024. gada aprīlis - decembris

PIETEIKUMA FORMA

Par programmu

Valsts līderu attīstības programma ir izstrādāta, lai palīdzētu tiem, kuri jūt patiesu aicinājumu uzņemties līderību Latvijas politikā, valsts un pašvaldību pārvaldes iestādēs un nevalstiskās organizācijās, veidot sabiedrībai patiesi kalpojošu, demokrātiju un Latvijas labklājību stiprinošu līderības kultūru.

Programmas mērķis ir attīstīt autentiskus valsts līderus, kuriem patiesi vēlamies sekot; attīstīt viņu spēju mācīties, domāt sistēmiski un spēju domāt un rīkoties no visas sistēmas dalībnieku labbūtības perspektīvas.

Programmas ilgums ir 9 mēneši un to laikā paredzētas klātienes sesijas gan SSE Riga telpās, gan ārpus Rīgas. Programmas laikā dalībniekiem paredzēts individuālais darbs, savstarpējais koučings un praktisks darbs ārpus Rīgas.

Mērķauditorija

Apmēram 30 – 40 gadus veci vīrieši un sievietes , jebkuras tautības Latvijas pilsoņi, kuri:

* Patiesi vēlas veicināt Latvijas attīstību un labklājību.
* Jūt aicinājumu strādāt Latvijas labā, uzņemoties līderības lomas politikā, valsts pārvaldes, pašvaldības vai citā sabiedriski nozīmīgā organizācijā.
* Jūtas motivēti risināt izaicinošākās un kompleksākās Latvijas sociālās, ekonomiskās, vides un politiskās problēmas.
* Patiešām vēlas uzlabot vismazāk aizsargāto Latvijas sabiedrības locekļu dzīves.
* Ir gatavi mainīt pasauli, vispirms mainoties paši.
* Tic kopīgu, kolektīvu centienu spēkam.
* Austu vērtē dažādību, iekļaušanu un demokrātiju.
* Jau šobrīd ir aktīvi savās kopienās vai kuriem ir pieredze, strādājot politiskās, valsts pārvaldes, pašvaldības vai nevalstiskās organizācijās, veicinot Latvijas sociālu un ekonomisku attīstību un Eiropeisku vērtību stiprināšanu.
* Brīvi pārvalda latviešu un vismaz vienu svešvalodu (papildus krievu valodai).

Pieteikuma vadlīnijas

* Lai pieteiktos programmai, lūdzu aizpildiet formu zemāk.
* Papildus pieteikuma formai, ierakstiet savu motivāciju piedalīties programmā video formātā līdz 5 minūtēm. Pievienojiet saiti uz video ierakstu savam pieteikumam (vadlīnijas video ierakstam aprakstītas zemāk).
* Pievienojiet 2 rakstiskas rekomendācijas (vadlīnijas rekomendācijām aprakstītas zemāk).
* Pievienojiet saiti uz savu LinkedIn profilu
* Pieteikuma formu, saiti uz Jūsu LinkedIn profilu, rekomedācijas un saiti uz video, lūdzu, sūtiet vienā e-pastā uz e-pasta adresi The12@sseriga.edu līdz 2024. gada 16. februārim.

Jautājumu gadījumā rakstiet e-pastu uz The12@sseriga.edu

|  |
| --- |
| Vārds, Uzvārds: |
| Amats: |
| Organizācija: |
| Jūsu telefona numurs: | Saite uz jūsu LinkedIn profilu (obligāti):  |
| Jūsu e-pasta adrese: |

Šīs vadlīnijas paredzētas kā iedrošinājums un palīdzība video pieteikuma veidošanai.

Ievads:

* Īsi iepazīstiniet ar sevi! Kas jūs esat un ar ko jūs nodarbojaties?
* Kas jums rada visdziļāko piepildījuma sajūtu un prieku dzīvē?
* Kāds cilvēks jūs tiecaties būt? Ko jums nozīmē sasniegumi?

Motivācija pieteikties programmai:

* Kāda ir jūsu motivācija pieteikties programmai un strādāt Latvijas politikā, valsts, pašvaldības, vai nevalstiskā organizācijā?
* Kā mēs varam būt pārliecināti par jūsu nesavtīgiem nodomiem strādāt Latvijas labā šobrīd un pēc programmas pabeigšanas?
* Kas jūs satrauc un kādi ir jūsu nodomi, vērojot notikumus pasaulē un Latvijā?

Latvijas svarīgāko problēmu risināšana:

* Kura no Latvijas sociālām, politiskām, ekonomiskām, vides vai cita veida problēmām jūs satrauc visvairāk? Kāpēc?
* Kāda veida kolektīvu centienu daļa šo problēmu risināšanā jūs vēlētos būt?

Vadlīnijas atsauksmēm:

* Jūsu loma un attiecības. Lūdzu, norādiet jūsu lomu un attiecību vēsturi ar kandidātu.
* Darba pieredze. Lūdzu, aprakstiet jūsu kopīgo darba pieredzi ar kandidātu un tās ilgumu. Lūdzu, norādiet, kādus īpašus uzdevumus un atbildību kandidāts uzņēmās jūsu sadarbības laikā.
* Raksturojums. Lūdzu, aprakstiet kandidāta personīgās īpašības un spējas. Lai izvairītos no pārāk lielas formalitātes, un palīdzētu mums ieraudzīt kandidāta personību, Lūdzu, izmantojiet radošu metaforu, kas vislabāk raksturotu kandidāta personību un sadarbības stilu.
* Īpašas spējas. Lūdzu, aprakstiet īpašas spējas un prasmes, kas piemīt kandidātam.
* Motivācija strādāt Latvijas labā. Lūdzu, pamatojiet, kāpēc esat pārliecināts par kandidāta augsto motivāciju strādāt Latvijas politikā, valsts vai pašvaldības, vai nevalstiskā organizācijā?